
Нэхъыжьым йохъуэхъу
Къэрэшей-Шэрджэс.Республикэм и Iэтащхьэ Темрезов Рашид ехъуэхъуащ Хэку зауэшхуэм и ветеран, зи ныбжьыр илъэс 95-рэ ирикъуа Къэнэмэт Хьэмид.
«Ди республикэм щыпсэу псоми, сэри къыдбгъэдэкIыу сохъуэхъу пщIэшхуэ зыхуэсщI, Хэку зауэшхуэм и ветеран Къэнэмэт Хьэмид Абул и къуэм.
ЛIыгъэ, пэжагъ, хабзэ зыхэлъ цIыху гуапэ Хьэмид зауэм щыIа лIыхъужь цIэрыIуэхэм, ди гъащIэмрэ ди мамырыгъэмрэ пап-щIэ щIыхь зыхуэтщI цIыхухэм ящыщщ.
ПщIэ зыхуэсщI Хьэмид! Уэри, Уи унагъуэшхуэ зэкъуэтми узыншагъэ, насып, зэIузэпэщыгъэ фиIэну, илъэс куэдкIэ уи Iыхьлыхэмрэ благъэхэмрэ уадэгъуэгурыкIуэну си гуапэщ», — къыщыхигъэщащ и хъуэхъум республикэм и Iэтащхьэ Темрезов Рашид.
«Гъатхэ щхъуантIэ» щэбэт щIыхьэху
Адыгей.Республикэм щызэхаублащ «Гъатхэ щхъуантIэ» щэбэт щIыхьэхур. Урысейпсо щэбэт щIыхьэхур ЩIыуэпсым и илъэсым ящIэну Iуэхухэм щыщщ.
ЩIыхьэхур щаублащ Мэздахэ районым — Мейкъуапэ мэз IуэхущIапIэм и щIыпIэм. Абыхэм мэз лъапэм ежьужьхэр щызэщIакъуэ къудейкъым, атIэ автомашинэ гъуэгухэм пэгъунэгъуу пхъэнкIий идзапIэхэр щагъэуващ.
Адыгэ Республикэм мэзхэмкIэ и управленэм и унафэщIым и къуэдзэ Гавришок Сергей зэрыжиIамкIэ, щэбэт щIыхьэхур гъатхэпэм, мэлыжьыхьым екIуэкIынущ. А Iуэхум къыхыхьэ хъунущ гупыж зыщI псори. ЩIыпIэхэр ягъэкъэбзэным къыдэкIуэу, мэзыр къэгъэщIэрэщIэжынымкIэ лэжьыгъэми пащэнущ. Къапщтэмэ, гъатхэпэм и 21-м, Мэзым и дунейпсо махуэм, «Псэу, мэз!» Iуэхур екIуэкIынущ икIи жыгыщIэхэр хасэнущ.
УЭРДОКЪУЭ Женя.
